स्वामी विपुलानन्द

स्वामी विपुलानन्द (    ) (1892 - 20 जुलाई, 1947), श्रीलंका के पूर्वी प्रांत के एक श्रीलंकाई तमिल हिंदू समाज सुधारक, साहित्यिक आलोचक, लेखक, कवि, शिक्षक और तपस्वी थे । उन्हें  विपुलानंद आदिगल के नाम से भी जाना जाता है। वे श्रीलंका में  रामकृष्ण मिशन से जुड़े एक प्रारंभिक अग्रदूत थे। अन्य सुधारकों के साथ, विपुलानदा ने विभिन्न यूरोपीय शक्तियों द्वारा पिछले 500 वर्षों के औपनिवेशिक शासन के दौरान लंबे समय तक निष्क्रियता और गिरावट के बाद श्रीलंका में हिंदू धर्म और देशी परम्पराओं के पुनरुद्धार में महत्वपूर्ण भूमिका निभाई थी।

जीवनी 
विपुलानदा का जन्म श्रीलंका के बट्टिकलोआ के दक्षिण में करातिवु गाँव में हुआ था। उनके पिता का नाम स्वामीताम्बी और माता का नाम कन्नम्मा था। उनका जन्म का नाम मायलवगनम था। विपुलानदा की प्रारंभिक शिक्षा बट्टिकलोआ शहर के सेंट माइकल कॉलेज नेशनल स्कूल में हुई। 16 साल की अवस्था में अपनी हाई स्कूल की शिक्षा पूरी करने के बाद, विपुलानन्द सिंहल द्वीप के विभिन्न शहरों में शिक्षन में संलग्न रहे। शिक्षक के रूप में अपने कार्यकाल के दौरान उन्होंने लंदन विश्वविद्यालय से विज्ञान स्नातक की डिग्री पूरी की। वे श्रीलंका के प्रथम  तमिल पंडितार भी थे।  तमिल पंडितार की उपाधि तमिलनाडु स्थित मदुरै तमिल संगम द्वारा प्रदान की जाती है। अंततः वे श्रीलंका में रामकृष्ण मिशन के संचालन के प्रमुख और साथ ही दो विश्वविद्यालयों में तमिल भाषा के प्रोफेसर बने ।

सन्दर्भ

बाहरी कड़ियाँ
Swami Vipulananda : The Monk Who Recreated Lost Ancient Tamil Musical Instruments (स्वराज्य पत्रिका)

हिन्दू श्रीलंका के
१९४७ में निधन
1892 में जन्मे लोग